jkorsvik/nowiki_second_scrape_merged huggingface dataset:
Pål Atle Skjervengen

Pål Atle Skjervengen (født 6. oktober 1960 i Oslo) er en norsk forretningsmann og tidligere politiker (FrP). 
Han var innvalgt på Stortinget fra Oslo 1989–1993, og var 1. vararepresentant 1985–1989. Han var generalsekretær i Fremskrittspartiets Ungdom 1981–1982, politisk nestleder 1982–1984, samt leder 1984–1987. Han meldte seg ut av Fremskrittspartiet i 1994, etter splittelsen på landsmøtet på Bolkesjø og meldte seg senere inn i Høyre.
Skjervengen har examen artium fra 1979, samt administrasjonskurs i Hæren fra 1980. Han har eksamen i bedriftsøkonomi ved Handelshøyskolen BI fra 1982.
Han har ledet rådgivningsselskapet Konsensus Kommunikasjon. I denne egenskap var Skjervengen blant annet benyttet som valgkamprådgiver for partiet Venstre. Han var deretter daglig leder i ulike vinimportfirmaer i Oslo og var fra 2006 styreformann i Vin- og brennevinleverandørenes forening.


== Stortingskomiteer ==
1991–1993 medlem i Kommunal- og miljøvernkomiteen
1989–1991 sekretær i Justiskomiteen
1989–1993 varamedlem i Den utvidede utenriks- og konstitusjonskomiteen
1989–1993 medlem i Valgkomiteen


== Referanser ==


== Eksterne lenker ==
(en) Pål Atle Skjervengen på Internet Movie Database 
(no) Pål Atle Skjervengen hos Stortinget 
(no) Pål Atle Skjervengen hos Norsk senter for forskningsdata
Eleonore Bjartveit

Erna Eleonore Bjartveit (født 11. juli 1924 i Alta, død 26. september 2002 i Oslo) var en norsk lege og politiker (KrF). 
Hun var medlem av Oslo bystyre 1980–1991 og innvalgt på Stortinget fra Oslo 1989–1993. Som KrFs første vararepresentant i periodene 1981–1985 og 1985–1989 møtte hun fast i den tiden (1983–1986) Kåre Kristiansen var medlem av regjeringen. Bjartveit var visepresident i Odelstinget fra oktober 1985 til mai 1986. Hun var kulturminister i Jan P. Syses regjering fra oktober 1989 til november 1990.
Hun ble utdannet lege i 1951, og fikk senere godkjenning som spesialist i attføringsmedisin og geriatri.  Lengst tid arbeidet hun ved Oslo Helseråd, sosialmedisinsk avdeling (1962–1967) og som medisinsk kyndig medlem av Trygderetten (1967–1983). Hun var gift med legen Kjell Bjartveit. Hun ble født i Alta, hvor hennes far var sogneprest, som datter av Frida (født Holmboe) og Halvdan Waage. Hun er søster av legen og barnebokforfatteren Per Waage.


== Referanser ==


== Eksterne lenker ==
(no) Eleonore Bjartveit hos Stortinget 
(no) Eleonore Bjartveit hos Norsk senter for forskningsdata
Anastasius I

Anastasius I kan være:

Anastasius I, pave (399-401)
Anastasius I, østromersk keiser (491-518)
John S. Tveit

John Sevald Tveit (født 1931) er en norsk politiker (KrF). Han var stortingsrepresentant fra Rogaland fra 1985 til 1993.Tveit er handelsutdannet, og arbeidet fra 1949 ved Haugesund Mekaniske Verksted. Senere var han skoselger, før han i 1955 startet egen forretning i Tysværvåg, Tysvær Handel. Tveit drev denne butikken frem til 1973, da han ble ansatt ved formannskapskontoret i Tysvær. Etter Tveit var ferdig som heltidspolitiker var han næringssjef i Tysvær kommune 1993–1997, og han har også hatt flere styreverv i næringsliv og organisasjoner. 
Han begynte med politikk i 1959, da han ble valgt inn i kommunestyret i Tysvær.
Tveit var Tysværs ordfører fra 1967 til 1975 og fylkesordfører i Rogaland fra 1979 til 1983. Han var innvalgt på Stortinget fra Rogaland fra 1985 til 1993 etter å ha vært vararepresentant i periodene 1969–1973, 1973–1977 og 1977–1981. 
Tveit ble tildelt KS-medaljen  i 1996.


== Stortingskomitéer ==
1989–1993 leder i Samferdselskomitéen
1985–1989 leder i Kommunal- og miljøvernkomitéen


== Referanser ==


== Eksterne lenker ==
(no) John S. Tveit hos Stortinget 
(no) John S. Tveit hos Norsk senter for forskningsdata
Gunn Vigdis Olsen-Hagen

Gunn Vigdis Olsen-Hagen (1946–1989) var en norsk politiker (Ap). Hun ble innvalgt på Stortinget fra Rogaland i 1977, og ble gjenvalgt tre ganger. 


== Yrkeskarriere og politisk virke ==
Olsen-Hagen hadde yrkesbakgrunn fra Rogalands Avis, der hun var innom både redaksjonen, abonnementsavdelingen og annonseavdelingen fra 1969. Fra 1975 var hun avisens abonnementssjef.Politisk engasjerte hun seg først i AUF som femtenåring. Hun hadde tillitsverv i Handel og Kontor, og var i mange år medlem av kommunestyre og formannskap i hjembyen Sandnes. Hun ble ansett å tilhøre den daværende venstresiden i Arbeiderpartiet. 
Olsen-Hagen ble valgt inn på Stortinget som 31-åring i 1977. Allerede i første stortingsperiode ble hun nestleder i Justiskomitéen og Arbeiderpartiets fraksjonsleder. De neste to periodene ble hun leder i Sosialkomitéen.Hun fikk påvist kreft våren 1986, men tok likevel gjenvalg til en fjerde periode på Stortinget. Olsen-Hagen døde noen måneder inn i denne perioden, og ble etterfulgt av Kari Helliesen.


== Familie ==
Gunn Vigdis Olsen-Hagen var oldebarn av stortingsrepresentant Børge Olsen-Hagen.I Frank Rossaviks bok Stikk i strid. Ein biografi om Einar Førde som ble utgitt i august 2007, ble det offisielt kjent at Gunn Vigdis Olsen-Hagen og Einar Førde hadde et forhold frem til 1988.


== Stortingets presidentskap ==
10. oktober 1989 – 23. oktober 1989  Andre varapresident i Stortinget


== Stortingskomitéer ==
1985 – 1989 nestleder i Den forberedende fullmaktskomitéen
1985 – 1989 medlem i Den utvidede utenriks- og konstitusjonskomitéen
1985 – 1989 leder i Sosialkomitéen
1985 – 1989 varamedlem i Den utvidede utenriks- og konstitusjonskomitéen
1985 – 1989 medlem i Fullmaktskomitéen
1981 – 1985 medlem i Den forberedende fullmaktskomitéen
1981 – 1985 formann i Sosialkomitéen
1981 – 1985 varamedlem i Den utvidede utenriks- og konstitusjonskomitéen
1981 – 1985 varamedlem i Valgkomitéen
1977 – 1981 nestformann i Justiskomitéen
1977 – 1981 sekretær i Justiskomitéen
1977 – 1981 medlem i Justiskomitéen


== Referanser ==


== Eksterne lenker ==
(en) Gunn Vigdis Olsen-Hagen på Internet Movie Database 
(no) Gunn Vigdis Olsen-Hagen hos Stortinget 
(no) Gunn Vigdis Olsen-Hagen hos Norsk senter for forskningsdata 
Dagbladet om kjærlighetsforholdet mellom Olsen-Hagen og Einar Førde
Petter Bjørheim

Petter Bjørheim (født 2. januar 1965 i Stavanger i Rogaland) Grunder/leder samt tidligere en norsk politiker (FrP). Han ble innvalgt på Stortinget fra Rogaland i 1989 som den yngste valgte stortingsrepresentant  noensinne fra Rogaland.
Han var aktiv i Frp fra 1978 og har hatt en rekke politiske verv frem til høsten 1993.
Han var leder for Stavanger FpU 1980-1983 og Rogaland FpU i 1982-1985. 
Han var leder for Stavanger Frp I 1987-1988.
Han var sentralstyre medlem i FpU i 2 perioder 1986-88 og 1988-1990.
Han etablerte i 1987 selskapet Vaktcompaniet as som han ledet frem til fusjon med Falck i 1996.
Han ledet ulike avdelinger og divisjoner i selskapene Falck og G4S i perioden 1996-2007. 
Han var direktør i NOHA (Norsk Hammerverk) fra 2007 og frem til at selskapet ble solgt ut av utc. Han ble deretter Kjededirektor i Mx Sport Norge  fra 2013 til 2019.
Han har også deltatt i etableringen av en rekke selskaper og innehar en rekk styreverv.
Han ble i 2010 utnevnt til Æresmedlem i Vaulen IL for sitt frivillige arbeid for klubben.


== Stortingskomitéer ==
1989 – 1993 medlem i Energi- og industrikomitéen
1989 – 1993 varamedlem i Valgkomitéen


== Eksterne lenker ==
(no) Petter Bjørheim hos Stortinget 
(no) Petter Bjørheim hos Norsk senter for forskningsdata
Borghild Røyseland

Borghild Røyseland (født Jerstad 23. august 1926 i Kvinesdal i Vest-Agder, død 13. juli 2020 i Sandnes) var en norsk politiker (KrF). Hun var stortingsrepresentant for Rogaland fra 1985 til 1993. Hun var vararepresentant fra 1977 til 1981.
Røyseland var medlem av Sandnes bystyre og formannskap fra 1972 til 1989, deretter medlem av Rogaland fylkesting fra 1980 til 1985 og fylkesvaraordfører i Rogaland fra 1984 til 1985. Hun var leder for Kristelig Folkepartis Kvinner, som utnevnte henne til æresmedlem i organisasjonen.
Hun gikk handelsskole og arbeidet som ekspeditrise og avdelingsleder før hun stiftet familie. Hun giftet seg i 1953 med Ole Røyseland fra Kvinesdal, som var sykepleier, predikant i Det Vestlandske Indremisjonsforbund og KrF-politiker i Sandnes kommune. De bodde på Austrått i Sandnes.


== Stortingskomitéer ==
1989–1993: nestleder i Sosialkomitéen
1989–1993: varamedlem i Den utvidede utenriks- og konstitusjonskomitéen
1985–1989: medlem i Forbruker- og administrasjonskomitéen
1985–1989: medlem i Den utvidede utenriks- og konstitusjonskomitéen


== Referanser ==


== Kilder ==
Borghild Røyseland 85 år. Fødselsdagsomtale i Aftenposten kultur 23. august 2011 side 11


== Eksterne lenker ==
(no) Borghild Røyseland hos Stortinget 
(no) Borghild Røyseland hos Norsk senter for forskningsdata
Sverre Mauritzen

Sverre Mauritzen (født 6. oktober 1943 i Stavanger) er en norsk tidligere næringslivsmann og politiker (H).
Han er sønn av fabrikkeier Svend Mauritzen (1905–1978) og husmor Hildur Hellstrøm (1908–2003). Sverre Mauritzen tok realeksamen ved St. Svithun gymnas i 1962, examen artium som privatist ved Stavanger handelsgymnasium og eksamen som siviløkonom ved Norges Handelshøyskole i 1967. Han var seksjonssjef i Rieber & Søn Plastic-Industri AS i Bergen 1967–1971, foreleser og sensor i markedsøkonomiske fag ved Rogaland distriktshøgskole 1971–1977 og disponent i S. Mauritzens Sønner AS i Stavanger 1971–1984. Blant hans mange styreverv i næringslivet kan nevnes styreformann i Rogalandsbanken AS 1981–1986.
Mauritzen hadde en periode som sentral politiker i 1970- og 1980-årene. Før dette hadde han blant annet vært styremedlem i Stavanger Unge Høyre 1958–1961. Senere var han medlem av Stavanger bystyre og formannskap 1976–1983, formann i Stavanger Høyre 1973–1975, viseformann 1976–1977 og formann 1978–1982 i Rogaland Høyre, formann i Høyres kommunalutvalg 1984–1992 og innvalgt på Stortinget fra Rogaland 1981–1993. På Stortinget var han medlem 1981–1989 og nestleder 1989–1993 i Stortingets kommunal- og miljøvernkomité. Etter tiden på Stortinget har han vært leder i Rogaland Senior Høyre siden 2010 og medlem av Rogaland fylkesting siden 2011.
Før han ble pensjonist i 2007, var Mauritzen medeier i Hotel Mundal i Fjærland 1992–2008, ambassaderåd for kommunale og regionale spørsmål ved Norges faste delegasjon til Den europeiske union i Brussel 1993–1996, generalsekretær i Nordsjøsekretariatet 1996–1997, sekretariatsleder i Samarbeidsrådet for Vest- og Sørlandet (SAVOS) 1997–2003 og spesialrådgiver for internasjonale saker i Vestlandsrådet i Stavanger 2004–2007.


== Eksterne lenker ==
(no) Sverre Mauritzen hos Stortinget 
(no) Sverre Mauritzen hos Norsk senter for forskningsdata
Leiv Blakset

Leiv Blakset (født 28. desember 1928 i Herøy, Nordland; død 22. mai 2005) var en norsk politiker (Sp). Han ble innvalgt på Stortinget fra Sogn og Fjordane i 1985.
Han var vararepresentant i periodene 1977–1981 og 1981–1985.
Blakset var varaordfører i Stryn i perioden 1975–1976 og ordfører i periodene 1977–1979 og 1979–1983.


== Stortingets presidentskap ==
9. oktober 1985–30. september 1989  Første varapresident i Odelstinget
10. oktober 1989–30. september 1993  Andre varapresident i Odelstinget


== Stortingskomitéer ==
1989–1993 medlem i Kirke- og undervisningskomitéen
1989–1993 varamedlem i Den utvidede utenriks- og konstitusjonskomitéen
1989–1993 varamedlem i Valgkomitéen
1985–1989 sekretær i Kommunal- og miljøvernkomitéen
1985–1989 varamedlem i Den utvidede utenriks- og konstitusjonskomitéen
1985–1989 medlem i Forbruker- og administrasjonskomitéen
1985–1989 varamedlem i Kontrollkomitéen
1985–1989 medlem i Forsvarskomitéen
1985–1989 medlem i Den utvidede utenriks- og konstitusjonskomitéen


== Referanser ==


== Eksterne lenker ==
(no) Leiv Blakset hos Stortinget 
(no) Leiv Blakset hos Norsk senter for forskningsdata 
(en) Leiv Blakset hos Europarådets parlamentarikerforsamling
Dagfinn Hjertenes

Dagfinn Hjertenes (født 13. august 1943 i Florø, død 28. februar 2006) var en norsk næringslivsmann og politiker (H).


== Bakgrunn og yrkeskarrière ==
Han hadde handelsskole fra 1961, Befalsskolen for Infanteriet i Nord-Norge fra 1963, Bankakademiet og diverse kurs fra Forsvaret og bankvirksomhet. Hjertenes var sersjant/fenrik i Brigaden i Nord-Norge i 1964, kontorarbeider og skipsmegler i Florø 1965–1966, medarbeider i Den Vestenfjeldske Creditreformforening i Bergen 1968–1969, medarbeider ved Arna trygdekontor i 1968, bankassistent i Bergens Kreditbank 1969–1972, distriktskonsulent i Sogn og Fjordane Sparebanklag 1972–1979, banksjef ved Den norske Creditbanks filial i Florø 1986–1987, selvstendig næringsdrivende 1994–1996 og næringssjef i Flora kommune 1996–2001.
Hans styreverv i næringslivet inkluderte blant annet styreformann i Botnaneset Industriselskap 1981–2000, formann i Norsk Petroleumsforenings avdeling i Sogn og Fjordane 1986–1998, medlem av Saga Petroleums bedriftsforsamling 1988–1999, styremedlem i Firda Billag 1989–2006, styreformann i Vestnes Innredning 1998–2006 og styremedlem i Fylkesbaatane i Sogn og Fjordane 2000–2004.


== Politisk og organisatorisk arbeid ==
Hjertenes var politisk aktiv for Høyre i mange år, og var formann i Florø og omegn Unge Høgre 1958–1962, sekretær i Sogn og Fjordane Unge Høgre 1960–1962, formann i Sogn og Fjordane Unge Høyre 1965–1968, organisasjonssekretær i Hordaland Høyre 1967–1968, formann i Askøy Høyre 1968–1972, ordfører i Flora 1980–1985 og 1988–1989, styremedlem i Florø Høyre 1976–1990, innvalgt på Stortinget fra Sogn og Fjordane 1989–1993, styremedlem i Sogn og Fjordane Høgre fra 1989, medlem av Høyres sentralstyre 1990–1992 samt formann i Flora Høgre 1990–1996. På Stortinget var han medlem av Energi- og industrikomiteen 1989–1990 og Forsvarskomiteen 1990–1993. Han var en sterk pådriver for å få lagt oljevirksomhet til hjembyen, noe som også ble en realitet, og ble ellers beskrevet som svært omgjengelig og en dyktig problemløser.Ellers hadde han tillitsverv som formann i Sportsklubben Djerv 1970–1972, formann i Sogn og Fjordanes regionale høgskolestyre 1983–1989, formann i Sogn og Fjordane idrettskrets 1994–2003  samt ombudsmann for Forsvaret og for sivile vernepliktige 2002–2006.


== Referanser ==


== Eksterne lenker ==
(no) Dagfinn Hjertenes hos Stortinget 
(no) Dagfinn Hjertenes hos Norsk senter for forskningsdata
Ingeborg Botnen

Ingeborg Botnen (9. februar 1934, død 17. mars 2022) var en norsk politiker (Ap). Hun ble innvalgt på Stortinget fra Telemark i 1981 til 1993. Hun var vararepresentant i perioden 1977–1981.
Ingeborg Botnen var utdannet bibliotekar og var biblioteksjef på Rjukan fra 1972 til hun gikk av med pensjon i 2004. I perioden 1981 til 1993 hadde hun permisjon da hun var representant på Stortinget for Telemark Arbeiderparti. Hun hadde også arbeidet ved Deichmanske bibliotek i Oslo og Odda bibliotek før hun kom til Rjukan i 1959. Hun begynte da å arbeide ved Rjukan bibliotek og ble biblioteksjef i 1972. Hun var leder i Telemark Arbeiderparti 1984–1986, medlem av fylkestinget og fylkesutvalget i Telemark og medlem av Arbeiderpartiets sentralstyre 1983–1989.


== Stortingsroller ==
10. oktober 1989 – 30. september 1993 Visesekretær i Stortinget
1989–1993 medlem i Kontrollkomitéen
1989–1993 varamedlem i Kontrollkomitéen
1989–1993 medlem i Kirke- og undervisningskomitéen
1989–1993 varamedlem i Den utvidede utenriks- og konstitusjonskomitéen
1989–1993 medlem i Valgkomitéen
1985–1989 medlem i Utenriks- og konstitusjonskomitéen
1985–1989 medlem i Den utvidede utenriks- og konstitusjonskomitéen
1985–1989 medlem i Samferdselskomitéen
1985–1989 medlem i Valgkomitéen
1981–1985 medlem i Kommunal- og miljøvernkomitéen


== Referanser ==


== Eksterne lenker ==
(no) Ingeborg Botnen hos Stortinget 
(no) Ingeborg Botnen hos Norsk senter for forskningsdata
Terje Nyberget

Terje Viktor Nyberget (født 8. juli 1953 på Østre Toten) er en norsk offiser og politiker fra Bardu. Han var stortingsrepresentant for Troms fra 1989 til 1993, som representant for Fremskrittspartiet.
Han vokste opp i en militærfamilie på Østre Toten og i Målselv. Faren Egil Nyberget var kaptein og sjef for remonteskolen på Starum. Terje Nyberget gikk Gjøvik gymnas og tok deretter befals- og offisersutdannelse, senere også utdannelse i økonomi og administrasjon. Fra 1974 til 2012 tjenestegjorde han i Hæren, hvor han har grad av oberstløytnant, som ansvarlig for virksomhetsstyring på ulike nivåer.Nyberget var medlem av Troms fylkesting og formann i Bardu FrP 1988–1991. Han var stortingsrepresentant for Troms 1989–1993, også valgt for Fremskrittspartiet, og satt i Stortingets forbruker- og administrasjonskomité og senere Stortingets justiskomité. I 1991 ble han valgt inn i Fremskrittspartiets sentralstyre. Etter landsmøtet på Bolkesjø i april 1994 var han den eneste uttalte liberalisten i sentralstyret. Han meldte seg ut av partiet i mai samme år.Nyberget var medlem av Bardu kommunestyre og formannskap for Høyre fra 2007 til 2019. Fra 2015 til 2019 var han kommunens varaordfører, valgt i samarbeid mellom Høyre og Senterpartiet.Fra 2014 til 2017 var han daglig leder for Næringshagen i Målselv.


== Referanser ==


== Eksterne lenker ==
(no) Terje Nyberget hos Stortinget 
(no) Terje Nyberget hos Norsk senter for forskningsdata
Jan Elvheim

Jan Elvheim (født 8. juli 1949 i Vefsn, Nordland, død 17. mai 2019) var en norsk politiker (Ap). Han var innvalgt på Stortinget fra Troms i perioden 1989-1993 og var vararepresentant i periodene 1985 – 1989 og  1993–1997.
Elvheim var klubbformann ved Harstad Stålindustri 1978-1981, medlem Landsstyret i Jern- og metallarbeiderforbundet 1982-1988, klubbformann Kaarbøs Mekaniske Verksted 1982-1989 og medlem Forbundsstyret i Fellesforbundet 1988-1989. 


== Stortingskomitéer ==
1989 – 1993 medlem i Stortingets sjøfarts- og fiskerikomite


== Eksterne lenker ==
(no) Jan Elvheim hos Stortinget 
(no) Jan Elvheim hos Norsk senter for forskningsdata
Champa

Champa var et kongedømme i området rundt Hue i dagens Vietnam som oppstod da en lokal føydalfyrste, Kiu-lin, gjorde opprør mot keiseren av Kina og løsrev seg i 192. Kineserne kalte kongedømmet Lin-yi. Riket bestod i godt over tusen år, til det ble vietnamesisk vasallstat i 1697. Det opphørte å eksistere helt og holdent i 1720-årene som egen enhet og de siste Champa-områdene ble overtatt av keiser Minh Mạng i 1832.
I sin storhetstid dekket Champa et område som omtrent tilsvarer de moderne vietnamesiske provinser  Quang Nam, Quang Tin, Binh Dinh, Khanh Hoa, Phan Rang og Binh Thuan. Fra  300-tallet ble riket indifisert; hinduismen ble statsreligion og kulturen ble preget av  indisk kultur.


== Se også ==
Chamfolket
Alexandra Bech Gjørv

Alexandra Bech Gjørv (født 13. september 1965) er en norsk advokat og næringslivsleder. Hun var direktør i Norsk Hydro og arbeidet senere for Advokatfirmaet Hjort i Oslo. Gjørv var leder for 22. juli-kommisjonen som redegjorde for terrorhandlingene i Oslo sentrum og på Utøya 22. juli 2011. Fra 2016 er hun konsernsjef i SINTEF.


== Biografi ==


=== Utdannelse ===
Gjørv har IB fra United World College of the Atlantic, juridisk embedseksamen fra Universitetet i Oslo i 1990, studerte ved Suffolk University Law School, og tok en Diploma in legal studies ved University of Oxford i 1991. Hun besto New York State Bar exam i 1994 som gir lisens for å praktisere som advokat i den amerikanske delstaten New York.


=== Arbeid ===
Gjørv arbeidet i Advokatfirmaet Schjødt og hos Edwards & Angell i Boston, USA. Hun ble ansatt i Norsk Hydro i 1993 og hadde stillinger i ledelsen i Hydros bildelvirksomhet, og hun var direksjonssekretær for konsernet, og jurist ved Hydros juridiske kontor i New York. Hun var fra 2000 til 2005 personaldirektør, og satt samtidig også tre år i konsernledelsen. I 2005 ble hun direktør for Hydros enhet Nye Energiformer, og fortsatte etter fusjonen i StatoilHydros og Statoils Ny energi fram til 2010. Fra 2010 var hun partner i Advokatfirmaet Hjort. Fra 1. januar 2016 er hun konsernsjef i SINTEF.


=== Styreroller ===
Gjørv har vært styremedlem i Schibsted og stiftelsen Sintef. I 2010 ble hun utnevnt til nestleder i NRKs styre, et verv hun trakk seg fra før hun ble utnevnt til leder i 22. juli-kommisjonen. Senior Vice President in Statoil ASA. Styremedlem i Norske-Skog fra 2010 til 2012. Styreleder i Eidsiva Energi fra 2012 til 2014. Gjørv var styremedlem i det franske Technip-konsernet fra 2012 til 2017. Gjørv ble valgt til styreleder i Hafslund-Eco i 2018.


=== 22. juli-kommisjonen ===
I 2011-2012 ledet hun  22. juli-kommisjonen som ble oppnevnt av regjeringen Stoltenberg for å gjennomgå og trekke lærdom fra terrorangrepene på regjeringskvartalet og Utøya 22. juli 2011. Den 13. august 2012 fremla Gjørv rapporten fra 22. juli-kommisjonen.


== Privatliv ==
Alexandra Bech Gjørv er datter av journalist og programleder Toppen Bech og Alex Bech. Hun er gift med Espen Gjørv, sønn av politikeren Inger Lise Gjørv og Ole Andreas Gjørv. Sammen eier de Gjørv-familiens slektsgård, Gjørv gård på Inderøy i Nord-Trøndelag.


== Referanser ==


== Eksterne lenker ==
(en) Alexandra Bech Gjørv – kategori av bilder, video eller lyd på Commons 
(en) Alexandra Bech Gjørv på Internet Movie Database 
(no) Alexandra Bech Gjørv Arkivert 7. februar 2017 hos Wayback Machine. – Profil på SINTEF
(no) - Tungt å gi slipp
Per Aunet

| verv = Stortingsrepresentant
| valgkrets = Nord-Trøndelag
| periode = 1. oktober 1989–30. september 1993
}}
Per Aunet (født 14. april 1940 i Stjørdal) er en norsk lektor og politiker (SV).
Etter Stjørdal interkommunale realskole gikk han reallinjen ved Steinkjer offentlige landsgymnas 1958–1961. Han er cand.mag. i matematikk, kjemi og biologi fra Universitetet i Trondheim fra 1965 og cand.real. i zoologi og histokjemi fra Universitetet i Bergen fra 1971. Han var undervisningsassistent ved Værnes flystasjon 1965–1966, adjunkt ved Tingvoll gymnas og statsrealskole 1966–1968, vitenskapelig assistent ved Zoologisk laboratorium ved Universitetet i Bergen 1969–1971, lektor ved Levanger lærerhøgskole 1971–1989 og lektor ved Høgskolen i Nord-Trøndelag 1993–2000. Fra 2000 er han førstelektor ved høgskolen.
Han var medlem av Levanger kommunestyre 1976–1983, 1988–1989 og 1995–1999, leder i Levanger SV 1984–1987 og 1997–1999, medlem av Sosialistisk Venstrepartis landsstyre 1987–1989, innvalgt på Stortinget fra Nord-Trøndelag 1989–1993 og nestleder i Norges Naturvernforbund 1995–1997
I sin ungdom var han aktiv friidrettsutøver. Aunet vant sølvmedalje i 400 meter hekk i NM i 1962 og 1968, og representerte henholdsvis Idrettslaget Stjørdals-Blink og Tingvoll Idrettslag.


== Stortingskomiteer ==
1989–1993 medlem i Kommunal- og miljøvernkomiteen


== Eksterne lenker ==
(no) Per Aunet hos Stortinget 
(no) Per Aunet hos Norsk senter for forskningsdata